ରାମଚନ୍ଦ୍ର ନାୟକ  (ଜନ୍ମ: ୨୨ ଜୁନ ୧୯୫୦) ଜଣେ ଓଡ଼ିଆ ଶିଶୁ ସାହିତ୍ୟିକ  । ୨୦୨୦ ମସିହା ପାଇଁ ତାଙ୍କୁ କେନ୍ଦ୍ର ସାହିତ୍ୟ ଅକାଦେମି ବାଳ ସାହିତ୍ୟ ପୁରସ୍କାରରେ ସମ୍ମାନୀତ କରାଯାଇଥିଲା । ବଣ ଦେଉଳରେ ସୁନା ନେଉଳ ପୁସ୍ତକ ପାଇଁ ତାଙ୍କୁ ଏହି ପୁରସ୍କାର ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନ ରାମଚନ୍ଦ୍ର, ୧୯୫୦ ମସିହାରେ କେନ୍ଦୁଝର ଜିଲ୍ଲାର ଘସିପୁରା ବ୍ଲକ ଅନ୍ତର୍ଗତ ଅତାସାହିଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭାଗିରଥି ନାୟକ ଓ ମାଙ୍କ ନାମ ଚମ୍ପାବତୀ ନାୟକ । ସେ ଥିଲେ ପରିବାରର ଜ୍ୟେଷ୍ଠ ପୁତ୍ର । ସେ ଉତ୍କଳ ବିଶ୍ୱବିଦ୍ୟାଳୟରୁ ଜଗମୋହନ ରାମାୟଣରେ ରାଜଧର୍ମ ଶୀର୍ଷକରେ ଗବେଷଣା କରି ପିଏଚଡ଼ି ହାସଲ କରିଛନ୍ତି । ବୃତ୍ତିରେ ସେ ଜଣେ ଶିକ୍ଷକ ଥିଲେ ଓ ଅବସର ଗ୍ରହଣ କରିସାରିଛନ୍ତି । ସାହିତ୍ୟ ସର୍ଜନା ପଞ୍ଚମ ଶ୍ରେଣୀରେ ପଢ଼ିବା ବେଳେ ରାମଚନ୍ଦ୍ରଙ୍କର ସାହିତ୍ୟ ପ୍ରତି ଆଗ୍ରହ ବଢ଼ିଥିଲା । ୧୯୬୦ ମସିହାରୁ ସେ ନିୟମିତ ଲେଖାଲେଖି କରୁଛନ୍ତି । ତାଙ୍କଦ୍ୱାରା ଲିଖିତ ମା ପରି ମୋର କିଏସେ ହେବ କବିତା ବର୍ତ୍ତମାନ ଦ୍ୱିତୀୟ ଶ୍ରେଣୀର ପାଠ୍ୟକ୍ରମରେ ଏବଂ ତୃତୀୟ ଶ୍ରେଣୀରେ ପାଠ୍ୟକ୍ରମରେ ଟିକି ଫୁଲର ବାସ କବିତା ପଢ଼ାଯାଉଛି ।